Indbagt mørbrad med flødekartofler

Dej:

250 g
hvedemel

½ tsk groft salt

1 tsk bagepulver

150 g
koldt smør

½ dl kold mælk

1 svinemørbrad ca. 400 g

25 g
smør

salt, peber

Fars:

500 g
hakket flæskekød

2 spsk mel

1 æg

1½ tsk groft salt

peber

1 tsk revet muskatnød

2 fed knust hvidløg

1 stort revet løg

1 dl
piskefløde eller fløde 13%

250 g
rensede grofthakkede champignoner

Pensling: sammenpisket æg
eller fløde

Bagetid: 50-60 min. Ved 200 grader

Bland mel, salt og bagepulver. Skær smørret i
småstykker og smuldr det i melet. Saml dejen hurtigt med kold mælk.
Læg den i køleskabet 1 times tid. Skær sener og hinder af
mørbraden. Brun mørbraden på alle sider i gyldent
smør. Drys salt og peber over. Afkøl mørbraden. Rør
kød med mel, æg, krydderier og fløde. Bland champignoner i
farsen. Rul dejen ud på bagepapir til en plade (ca. 30-40 cm). Læg halvdelen
af farsen på midten af dejen. Herpå lægges mørbraden,
hvorefter resten af farsen pakkes udenom. Luk enderne af dejen ind over farsen,
hvorefter den ene langside lægges op og pensles med æg i kanten.
Derefter lægges den anden side op. Læg mørbraden med
sammenføjningen opad på en bageplade. Pensl dejen med sammenpisket æg. Sæt pladen midt i ovnen.
Server mørbraden varm.

Flødekartofler:

1 kg
kartofler

1-1½ tsk groft salt, peber

2 hakkede løg

evt. 1 fed knust hvidløg

¼ - ½ liter fløde

Bagetid mindst 60 min. Ved 200 grader

Kartoflerne skrælles og skæres i skiver.
Kartofler og løg/hvidløg lægges lagvis i et ildfast fad.
Hvert lag drysses med salt og peber. Til sidst hældes fløden ved.

Tilbage